section_heading: Uvođenje
paragraph_text: Potom su se javile dvije bitne posljedice između podjele na istočne i zapadne nacionalnosti u sklopu korjenizacije. Prva posljedica bila je prevelika razlika u razvijenosti između istočnih i zapadnih republika. Tu razliku istakao je i gruzinski komunist Avel Enukidze u Orgbirou tijekom rasprave o korjenizaciji 1927. Uočio je postojanje dvaju sustava, te je istaknuo da je razlog tomu viši postotak pismenosti u zapadnim republikama nego u istočnim, što je olakšalo promicanje i obuku zapadnih kadrova, dok je mala pismenost u istočnim republikama to uvelike otežavala. Enukidzeov prijedlog bio je uspsotavljanje posebnih nacionalnih tečaja u istočnim republikama kako bi se stvorio zadovoljavajući kadar. Tako su se istočne republike više usredotočile na afirmativno djelovanje, a zapadne na jezičnu korjenizaciju, kako je provođeno primjerice u Ukrajinskoj i Bjeloruskoj SSR. U Ukrajini je u sklopu politike korjenizacije provođena ukrajinizacija, koja je neuspješno pokušala zaustaviti uplitanje saveznih instutucija koje su sabotirale ukrajinizaciju.<ref>Martin, 2001., str. 127. - 128.